Irene-Louise se gebed-baba is hier | Maroela Media
Irene-Louise het dié foto van Kelsey se handjie op sosiale media gedeel. (Foto: Instagram)
Kelsey is Dinsdagmiddag deur middel van 'n keisersnee gebore. Irene-Louise het die nuus aangekondig met 'n foto van Kelsey se hand in hare en het onderaan die foto geskryf sy voel "behep" met haar baba. Vroeër vandag het Irene-Louise 'n foto van haar gedeel in die hospitaalbed met haar vuis byna triomfantelik in die lug terwyl baba Kelsey toegewikkel in 'n pienk kombersie in haar arm slaap.
Gelukwensings het op sosiale media ingestroom vir die "Iziiit"-sangeres.
Irene-Louise het vroeër aan Maroela Media verklap dat sy baie uitsien na Kelsey se geboorte aangesien sy 'n moeilike swangerskap gehad het. "Ek het nie 'n baie lekker swangerskap gehad nie; ek was baie siek en het deur baie persoonlike trauma gegaan deur die hele ding," het sy gesê.
Sy het ook vertel die naam Kelsey het so moeiteloos gekom dat dit net gevoel het of hul dogtertjie se naam altyd bedoel was om Kelsey te wees. Die naam is nie 'n familienaam of 'n samevoeging van enige familiename nie, maar bloot net 'n naam waaroor sy en Nicolas albei mal was.
Irene-Louise en haar man, Nicholas du Preez, is in September verlede jaar buite Pretoria op die Galagos-landgoed getroud.
"Ek en my man is so opgewonde dat ons 'n dogtertjie kry," het Irene-Louise verlede week gesê. "Ons het so gebid vir haar."
Irene-Louise met klein Kelsey in die hospitaal. (Foto: Instagram)
Kyk daai mooi handjies!!!
Lyk of sy met 'n manikuur gebore is.
Welkom klein Kelsey; baie geluk Irene-Louise en Nicholas. Maak haar mooi groot.
Irene-Louise baie geluk met julle meisiekind, mag sy vir julle baie vreugde bring. Hoop dat sy jou spontane geaardheid geerf het.
Baie geluk… Irene- Louise en Nicolas… mag sy aan jul baie vreugde gee, geniet elke oomblik, wens Ouma Irene kon die spesiale dag met jul deel…,sy sou beslis vir klein Kelsey gesing het. Ek luister nou nog na haar musiek , sy kon baie mooi sing.